Plinthocoelium

Plinthocoelium er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, avlange, stort sett mørkt grønnlig, blåaktig eller fiolett metallisk fargede trebukker. Hodet er ikke påfallende forlenget. Antennene er middels kraftige og noe lengre enn kroppen. Pronotum er rundet, med en liten, skarp tann midt på hver sidekant. Dekkvingene er noe avsmalnende bakover. Beina er lange og slanke, lårene gjerne mer eller mindre rødlige.

Levevis 
Larvene utvikler seg i ved av løvtrær.

Utbredelse 
Slekten er utbredt i Nord- og Mellom-Amerika, fra Delaware i nord til Costa Rica i sør, også på øyene i Karibia. Én art blir også oppgitt fra Chile, men det er usikkert om dette er korrekt.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Callichromatini Blanchard, 1845
 Slekten Plinthocoelium Schmidt, 1924
 Plinthocoelium chilensis (Blanchard, 1851)
 Plinthocoelium cobaltinum (LeConte, 1873)
 Plinthocoelium columbinum (Guérin-Méneville, 1838)
 Plinthocoelium domingoensis (Fisher, 1922)
 Plinthocoelium koppei Schmidt, 1924
 Plinthocoelium schwarzi (Fisher, 1914)
 Plinthocoelium suaveolens (Linnaeus, 1768)
 Plinthocoelium xanthogastrum (Bates, 1880)

Kilder 
 Liste over slektene
 Katalog med utbredelsesdata, europeiske, afrikanske og asiatiske arter 
 Bilder av artene

Eksterne lenker 
 
 

Cerambycinae
Biller formelt beskrevet i 1924
Dyr formelt beskrevet av Martin Schmidt